Diari Oficial de la Generalitat Valenciana


Sumari del DOGV 9344, del 20-05-2022 (2022/4387)

RESOLUCIÓ de 17 de maig de 2022, de la Conselleria d'Innovació, Universitats, Ciència i Societat Digital, per la qual s'acorda l'ampliació del termini per a resoldre i notificar els expedients de subvencions destinades al finançament del programa «Investigo», de contractació de persones joves demandants d'ocupació en la realització d'iniciatives d'investigació i innovació a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4387


Data del document
:   17-05-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 17 de maig de 2022, de la Conselleria d'Innovació, Universitats, Ciència i Societat Digital, per la qual s'acorda l'ampliació del termini per a resoldre i notificar els expedients de subvencions destinades al finançament del programa «Investigo», de contractació de persones joves demandants d'ocupació en la realització d'iniciatives d'investigació i innovació a la Comunitat Valenciana. [2022/4387]  
  
  
Mitjançant la Resolució de 20 de desembre de 2021, de la Conselleria d'Innovació, Universitats, Ciència i Societat Digital, es convoquen de forma anticipada en 2021 subvencions destinades al finançament del Programa Investigo, de contractació de persones joves demandants d'ocupació en la realització d'iniciatives d'investigació i innovació a la Comunitat Valenciana, en el marc del Pla de recuperació, transformació i resiliència, per a la seua execució en 2022 (DOGV 9245, 29.12.2021).  
  
En el resolc cinqué d'aquesta resolució, s'estableix un termini de 20 dies naturals comptats a partir de l'1 de març de 2022 per a la presentació de sol·licituds i documentació necessària.  
En el resolc onzé, s'estableix la publicació d'una resolució provisional i l'obertura d'un termini de deu dies perquè els beneficiaris manifesten la seua acceptació, desistiment o renúncia a l'ajuda concedida.  
  
En l'apartat 1 del resolc dotzé, s'estableix que el termini màxim per a resoldre les subvencions convocades i la notificació d'aquestes serà de dos mesos i el còmput del termini s'iniciarà l'endemà de la finalització del termini de presentació de sol·licituds, tot això, sense perjudici del que es disposa en l'apartat 1 de l'article 23 de la Llei 39/2015, d'1 d'octubre, del procediment administratiu comú de les administracions públiques.  
L'article 23 de la Llei 39/2015, d'1 d'octubre, preveu l'ampliació del termini màxim per a resoldre i notificar en els següents termes: «1. Excepcionalment, quan s'hagen esgotat els mitjans personals i materials disponibles als quals es refereix l'apartat 5 de l'article 21, l'òrgan competent per a resoldre, a proposta, si escau, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, i aquest no podrà ser superior a l'establit per a la tramitació del procediment. 2. Contra l'acord que resolga sobre l'ampliació de terminis, que haurà de ser notificat als interessats, no es podrà interposar cap recurs.».  
L'article 32.3 de la Llei 39/2015, d'1 d'octubre, disposa que la decisió sobre l'ampliació haurà de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la seua denegació no seran susceptibles de recurs, sense perjudici del que siga procedent contra la resolució que pose fi al procediment.  
  
A conseqüència del temps transcorregut des de la finalització del termini de presentació de sol·licituds, es considera necessari ampliar el termini de resolució per a poder complir els tràmits establits per a la publicació de la resolució provisional, el termini d'al·legacions a la resolució provisional i la resolució definitiva.  
  
Per tot això, resolc:  
  
Primer  
Ampliar dos mesos el termini màxim per a dictar i publicar la concessió de les ajudes per a la contractació de persones joves demandants d'ocupació en la realització d'iniciatives d'investigació i innovació a la Comunitat Valenciana.  
  
Segon  
Publicar la present resolució en el Diari Oficial de la Generalitat Valenciana perquè els interessats en prenguen coneixement.  
  
Tercer  
La present resolució produirà efectes des que es publique.  
  
Contra la present resolució no podrà interposar-se cap recurs, de conformitat amb l'article 32.3 de la Llei 39/2015, d'1 d'octubre, del procediment administratiu comú de les administracions públiques, sense perjudici del que resulte procedent contra la resolució que pose fi al procediment.  
  
Alacant, 17 de maig de 2022.- La consellera d'Innovació, Universitats, Ciència i Societat Digital: Josefina Antonia Bueno Alonso.